Fraasi venäjäksi
**Venäläinen sotalaiva, painu vittuun!** (ven. Русский военный корабль, иди нахуй!, *Russki vojennyi korabl, idi nahui!*) oli ukrainalaisen sotilaan huudahdus Venäjän laivaston risteilijä *Moskvan* miehistölle Käärmesaarella 24. helmikuuta 2022 Venäjän hyökättyä Ukrainaan.

Tausta ja tapahtumien kulku
---------------------------

*Pääartikkeli: Käärmesaaren taistelu*Huudahduksen lausunut sotilas Roman Hrybov vastaanottamassa mitalia Tšerkasyn alueen päämieheltä Ihor Taburetsilta.
Huudahduksen välitti venäläisille ukrainalainen sotilas Roman Hrybov, jonka aluksi luultiin kuolleen Venäjän hyökkäyksessä. Hänet oli kuitenkin vangittiin ja palautettiin Ukrainaan vankienvaihdon yhteydessä maaliskuun 2022 lopussa. Tšerkasyn alue, josta Hrybov on kotoisin, myönsi tälle mitalin.

Ukrainalaisten sotilaiden ja *Moskvan* miehistön välinen keskustelu, johon huudahdus kuului, meni seuraavasti:

> *Moskva*: "Käärmesaari: Minä, venäläinen sotalaiva, toistan tarjoukseni: laskekaa aseenne ja antautukaa, tai muuten teidät pommitetaan. Oletteko ymmärtäneet? Kuuluuko?"
> 
> 
> Hrybov: "Se siitä sitten. Vai pitääkö vittuilla takaisin?"
> 
> 
> Toinen ukrainalainen sotilas: "Mikä jottei"
> 
> 
> 
> Hrybov: "Venäläinen sotalaiva, painu vittuun!"
> 
> 

Huudahdusta on verrattu myös muihin lentäviin lauseisiin sodissa: "Muista Alamo!" (Alamon taistelu, 1836), "Tule hakemaan!" (Thermopylain taistelu, 480 eaa.) ja "NUTS!" (Anthony McAuliffe, 1944).

Merkitys ja reaktioita
----------------------

Helmikuun 2022 lopussa venäläinen laiva pyysi tankkausapua georgialaiselta öljytankkerilta. Georgialaisen laivan kapteeni vastasi venäläisten pyyntöön sanomalla "venäläinen laiva, painu vittuun!" ja kieltäytyi auttamasta tätä.

Maaliskuun 2022 puolessavälissä Ukrpošta julkaisi huudahdusta juhlistavan postimerkin, jonka suunnitteli kuvittaja Boris Groh.

Toukokuussa 2022 Ukrainan yleisradioyhtiö ilmoitti, että sen alainen Ukrainan kansallinen radioyhtiö alkaa julkaisemaan kahdesti päivässä ohjelmaa nimeltä "Venäläinen feikki, painu... (ukr. Русскій фейк, іди на... *Russki feik, idy na...*)", jossa kumotaan Venäjän valtion tehtailemia valeuutisia.

Huudahduksesta on tullut paitsi internetmeemi mutta myös ukrainalaisten slogan, jolla pyritään ylläpitämään kansalaisten taistelutahtoa. Myös ulkomaalaiset ovat ottaneet lausahduksen omakseen vastustaakseen Venäjän sotatoimia Ukrainassa: 23. helmikuuta 2023 latvialainen parlamentaarikko, Rihards Kols, käytti sitä ETYJ:n kokouksessa protestina venäläisten delegaation läsnäololle.

Galleria
--------

* Ukrpoštan julkaisemat postimerkit huudahduksestaUkrpoštan julkaisemat postimerkit huudahduksesta
* Fraasi englanniksi mielenosoituksessa HelsingissäFraasi englanniksi mielenosoituksessa Helsingissä

Lähteet
-------

1. ↑  Ukrainian soldier who told Russian warship to 'go f\*\*\* yourself' from Snake Island gets bravery award *Sky News*. Viitattu 25.2.2023. (englanniksi)
2. 1 2  Ukraine gives medal to soldier who told Russian officer to ‘go fuck yourself’ *The Guardian*.  29.3.2022. Viitattu 2.3.2023. (englanniksi)
3. ↑  Щепак, Єлєна: "Русский военный корабль, иди на\*уй". Легендарному прикордоннику з Черкащини вручили відзнаку *18000.com.ua*.  29.3.2022. Viitattu 14.11.2023. (ukrainaksi)
4. ↑  Иди Hаxуй *LRB Blog*.  28.2.2022. Viitattu 25.2.2023. (englanniksi)
5. ↑  How 'Russian warship, go f--k yourself' became Ukraine's 'Remember the Alamo!' *The Week*. Viitattu 25.2.2023. (englanniksi)
6. ↑  Russian warship, Go F\*\*k Yourself – A Short History of Wartime Taunts *Small Wars Journal*.  25.3.2022. Viitattu 25.2.2023.
7. ↑  The captain of an oil tanker refused to refuel a Russian ship to protest Ukraine's invasion. The crew is 'very proud,' his wife says. *Business Insider*. Viitattu 2.3.2023. (englanniksi)
8. ↑  Ukraine reveals ‘Russian warship, go fuck yourself!’ postage stamp *The Guardian*.  12.3.2022. Viitattu 25.2.2023. (englanniksi)
9. ↑  Розвінчуємо фейки на Українському Радіо *Національна суспільна телерадіокомпанія України*.  27.5.2022. Viitattu 2.3.2023. (ukrainaksi)
10. ↑  Latvian MP swears at Russia during protest walkout *BBC News*. Viitattu 2.3.2023. (englanniksi)
11. ↑  Latvia's Kols doesn't mince his words at OSCE meeting *Public broadcasting of Latvia*.  23.2.2023. Viitattu 2.3.2023. (englanniksi)